
ΑΠΟΣΠΑΣΜΑ                        

Από το πρακτικό της με αριθ. 23ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 279/2026
Στην Λευκάδα σήμερα  στις 17 του μηνός Ιουλίου του έτους  2026,  ημέρα Παρασκευή  και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ αριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και την αρ. 303/30971/2-4-24 εγκ. ΥΠ.ΕΣ. ύστερα από την αριθ. 19005/13.7.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

                      ΠΑΡΟΝΤΕΣ                                                                     ΑΠΟΝΤΕΣ
	1
	Βεργίνης Ξενοφών (Δήμαρχος, Πρόεδρος Δ.Ε.)
	1
	

	2
	Κωνσταντινίδη Σεβαστή
	2
	

	3
	Αρματάς Γεράσιμος
	3
	

	4
	Μαργέλη Μαρία 
	4
	

	5
	Σέρβος Κων/νος 
	5
	

	6
	Σκληρός Φίλιππος 
	6
	

	7
	Λύγδας Σπυρίδων
	7
	


Τα πρακτικά τηρήθηκαν από τον αναπληρωτή υπεύθυνο γραμματειακής υποστήριξης της Δημοτικής Επιτροπής, Νικόλαο Γληγόρη, υπάλληλο  του  Δήμου Λευκάδας.

Ο κ. Σέρβος Κων/νος, αποχώρησε πριν την συζήτηση του 3ου θέματος της Η.Δ.
Ο κ. Λύγδας Σπυρίδων, αποχώρησε πριν την συζήτηση του 6ου θέματος της Η.Δ., επανήλθε πριν τη συζήτηση του 13ου θέματος της Η.Δ. και αποχώρησε οριστικά πριν τη συζήτηση του 14ου θέματος της Η.Δ.
Τέθηκαν για συζήτηση τρία (3) θέματα Εκτός Ημερήσιας Διάταξης.

ΘΕΜΑ 11ο:  Απόφαση Δ.Ε. για παροχή πληρεξουσιότητας, για άσκηση αγωγής διόρθωσης κτηματολογικών εγγραφών αναφορικά με ειδικές εκτάσεις (Κοινόχρηστοι Χώροι)  που βρίσκονται εντός σχεδίου πόλεως Νικιάνας του Δήμου Λευκάδας και συγκεκριμένα στα Ο.Τ. 21, Ο.Τ. 115, Ο.Τ. 72, Ο.Τ. 107 και Ο.Τ. 117.
Εισηγήτρια: Μαυρέττα Καρύδη δικηγόρος Δήμου Λευκάδας
Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κα Καρύδη, η οποία έθεσε υπόψη των μελών της Επιτροπής, τα εξής:

Με το υπ’ αριθμ. πρωτ. 35068/φ/5.29.7/2025 έγγραφο της Διεύθυνσης Πολεοδομίας του Δήμου Λευκάδας, μας διαβιβάστηκαν συνολικά πέντε (5) διαγράμματα γεωμετρικών μεταβολών (από μηνός Δεκεμβρίου 2025) του πολιτικού μηχανικού Σπυρίδωνος Αργύρη, τα οποία απεικονίζουν τις γεωμετρικές μεταβολές που πρέπει να επέλθουν προκειμένου να υπάρξει εναρμόνιση καταγραφής και πραγματικότητας ως προς τις ακόλουθες κοινόχρηστες εκτάσεις ιδιοκτησίας του Δήμου Λευκάδας, ήτοι: 

· Αναφορικά με το ακίνητο στο Ο.Τ. 72 εντός σχεδίου πόλεως Νικιάνας που περιγράφεται με τα στοιχεία 1,2,3,4,5,6,1 στο από 08.12.2025 τοπογραφικό διάγραμμα (ΚΗΔ 3194903/2025) συνολικής εκτάσεως 552,65 τ.μ.,

· Αναφορικά με το ακίνητο στο Ο.Τ. 21 εντός σχεδίου πόλεως Νικιάνας που περιγράφεται με τα στοιχεία 1,2,3,4,5,6,7,8,1 στο από 03.12.2025 τοπογραφικό διάγραμμα (ΚΗΔ 3189398/2025) συνολικής εκτάσεως 172,037 τ.μ.,

· Αναφορικά με το ακίνητο στο Ο.Τ. 117 εντός σχεδίου πόλεως Νικιάνας που περιγράφεται με τα στοιχεία 1,2,3,4,1 στο από 09.12.2025 τοπογραφικό διάγραμμα (ΚΗΔ 3196887/2025) συνολικής εκτάσεως 112,37 τ.μ.,

· Αναφορικά με τα δύο ακίνητα στο Ο.Τ. 115 εντός σχεδίου πόλεως Νικιάνας που περιγράφονται στο από 08.12.2025 τοπογραφικό διάγραμμα του πολιτικού μηχανικού Σπυρίδωνος Αργύρη (ΚΗΔ 3193506/2025) α) με τα στοιχεία 1,2,3,4,5,6,7,1 και εμφαίνεται ως «Κ.Χ.1» εκτάσεως 512,77 τ.μ. και β) με τα στοιχεία 8,9,10,11,12,13,14,15,8 και εμφαίνεται ως «Κ.Χ.2» εκτάσεως 640,10 τ.μ. 

·  Αναφορικά με το ακίνητο στο Ο.Τ. 107 εντός σχεδίου πόλεως Νικιάνας που περιγράφεται με τα στοιχεία 1,2,3,4,5,6,7,8,9,10,13,12,11,1 στο από 09.12.2025 τοπογραφικό διάγραμμα (ΚΗΔ 3196485/2025) συνολικής εκτάσεως 153,34 τ.μ.

Συνεπώς υφίσταται και έννομο συμφέρον αναγνώρισης της κυριότητάς του Δήμου, ένεκα της αμφισβήτησης που εν τοις πράγμασι προκύπτει από τις εσφαλμένες κτηματολογικές εγγραφές. 

Ο κοινόχρηστος χαρακτήρας των ανωτέρω εκτάσεων είναι αδιαμφισβήτητος, αφού προκύπτει ευθέως από την μεταγεγραμμένη Πράξη Εφαρμογής Πολεοδομικής Μελέτης Νικιάνας – Επισκόπου – Σωτήρως. 

Κατ’ αρ. 6§2 ν. 2664/1998, είναι επιβεβλημένη η έγερση αγωγών για τη διόρθωση  των εσφαλμένων κτηματολογικών εγγραφών. 

Περαιτέρω, σύμφωνα με το αρ. 72§1 περ. ι’ ν. 3852/2010, η δημοτική επιτροπή αποφασίζει, μεταξύ άλλων, «για την άσκηση ή μη όλων των ένδικων βοηθημάτων». 

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαι στην Δ.Ε. την χορήγηση εντολής στον δικηγόρο  του Δήμου Λευκάδας Δημήτριο Ν. Μασούρα (Α.Μ. 85), να εγείρει αγωγή διόρθωσης κτηματολογικών εγγραφών κατά του Ελληνικού Δημοσίου αναφορικά με τα γεωτεμάχια που αναφέρονται στο υπ’ αριθμ. πρωτ. 35068/φ/5.29.7 έγγραφο της Διεύθυνσης Πολεοδομίας του Δήμου μας και όπως αυτά περιγράφονται στα ως άνω τοπογραφικά διαγράμματα του Πολ. Μηχανικού Σπυρίδωνος Αργύρη, με ΚΗΔ 3194903, 3189398, 3196887, 3193506 & 3196485.
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  του άρθρου 75 του Ν.3852/2010, όπως αντικαταστάθηκε από το  άρθρο 77 του  Ν. 4555/18.

· τις δ/ξεις των άρθρων 8, 9 & 26 του Ν. 5056/2023.
· τις δ/ξεις του άρθρου 55 του Ν.5083/2024.
· την υπ΄αριθ. 1328/110575/2023/23-12-2023 εγκ. Υπ. Εσωτερικών.
· την υπ΄αριθ. 303/30971/2-4-24 εγκ. Υπ. Εσωτερικών.
ΑΠΟΦΑΣΙΖΕΙ ΟΜΟΦΩΝΑ

να  χορηγηθεί εντολή στον δικηγόρο του Δήμου Λευκάδας Δημήτριο Μασούρα, για άσκηση αγωγής διόρθωσης κτηματολογικών εγγραφών αναφορικά με ειδικές εκτάσεις (Κοινόχρηστοι Χώροι)  που βρίσκονται εντός σχεδίου πόλεως Νικιάνας του Δήμου Λευκάδας και συγκεκριμένα στα Ο.Τ. 21, Ο.Τ. 115, Ο.Τ. 72, Ο.Τ. 107 και Ο.Τ. 117. 
                 
Η απόφαση αυτή πήρε αύξοντα αριθμό: 279/2026.     
     Ο Πρόεδρος 

                          

 Τα Μέλη

    
       Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ

